Man vas oor luislangDie luislang. Foto: Verskaf ŉ 44-jarige man is Dinsdag in Limpopo in hegtenis geneem nadat hy onwettig in die besit van ŉ luislang was. Lt.kol. Moatshe Ngoepe, polisiewoordvoerder, het Woensdag gesê die man is in die Petanenge-nedersetting buite Tzaneen aangekeer. “Die polisie het inligting van die gemeenskap ontvang dat die verdagte ŉ slang by hom het. Die inligting is opgevolg en die luislang in sy besit gevind,” het Ngoepe gesê. Die plaaslike inwoner, Willy Pilusa, het skuld erken en moes ŉ boete van R500 betaal. Die polisie beskou die saak as afgehandel. Die slang is aan natuurbewaringsbeamptes oorhandig.